kardosdrur/scandi-wiki huggingface dataset:
ICD-10 Kapitel XVIII - Symptomer og abnorme fund ikke klassificeret andetsteds

ICD-10 Kapitel XVIII – Symptomer og abnorme fund ikke klassificeret andetsteds er det attende kapitel i ICD-10 kodelisten. Kapitlet indeholder symptomer og abnorme fund ikke klassificeret andetsteds.

18 - Symptomer og abnorme fund ikke klassificeret andetsteds
ICD-10 Kapitel XIX - Læsioner, forgiftninger og visse andre følger af ydre påvirkninger

ICD-10 Kapitel XIX – Læsioner, forgiftninger og visse andre følger af ydre påvirkninger er det ellevte kapitel i ICD-10 kodelisten. Kapitlet omhandler læsioner, forgiftninger og andre følger af ydre påvirkninger.

19
ICD-10 Kapitel XX - Ydre sygdoms- og dødsårsager

ICD-10 Kapitel XI – Sygdomme i fordøjelsesorganer er det ellevte kapitel i ICD-10 kodelisten. Kapitlet indeholder sygdomme i fordøjelsesorganer.

20 - Ydre sygdoms- og dødsårsager
ICD-10 Kapitel XXI - Faktorer af betydning for sundhedstilstand og kontakter med sundhedsvæsen

ICD-10 Kapitel XXI – Faktorer af betydning for sundhedstilstand og kontakter med sundhedsvæsen er det enogtyvende kapitel i ICD-10 kodelisten. Kapitlet omhandler faktorer af betydning for sundhedstilstand og kontakter med sundhedsvæsen.

21 - Faktorer af betydning for sundhedstilstand og kontakter med sundhedsvæsen
ICD-10 Kapitel XXII - Koder til specielle formål

ICD-10 Koder til specielle formål er det toogtyvende kapitel i ICD-10 kodelisten. Kapitlet indeholder koder til specielle formål.

22 - Koder til specielle formål
Miarinarivo

Miarinarivo er lille by der ligger centralt på  Madagaskar. Den er 60 km  i luftlinje (89 km af vej RN 1) vest for hovedstaden Antananarivo. 
Den lille by ligger på en bakke i  Madagaskars højland, og har et areal på 11 km² og en befolkning på omkring 15.000 mennesker.

Byen ligger i provinsen  Antananarivo og er regionshovedstad i Itasy. Siden 1933 har der været en katolsk mission, som fra 1955 har været bispesæde

Som administrationsby for en region er hovedparten af indbyggerne , 75 % af de erhvervsaktive statsansatte. Der er to bankfilialer, undervisningsinstitutioner og mindre håndværksvirksomheder.

Byer i Madagaskar
Adresse

Adresse kan referere til:

 Adresse (geografi), udgør en specifik lokalitet på jorden, inkl. postadresse
 Adresse (henvendelse), en henvendelse
 Folkeregisteradresse, den adresse man har opgivet til Folkeregistret
 IP-adresse, en digital netværksadresse
 MAC-adresse, en unik adresse på fysisk netværksudstyr
 Lageradresse, et nummer der udpeger en bestemt byte eller et ord i en computers lager
Over Askeskyen 2

Over Askeskyen 2 er det femte studiealbum fra den danske freestyle rapper Pede B. Albumet er en forlængelse af Albummet Over Askeskyen
som er lavet i sammerarbejde med DJ Noize.

Spor 

 (*) angiver co-producer
 Track 14 "Møder Mig" indeholder et sample af Nis P. - "Langt Fra Nok Til Dig"

Album fra 2013
Pede B-album
Mahajanga-provinsen

Mahajanga (eller Majunga) er den næststørste af Madagaskars seks tidligere provinser. Med en befolkning på 1.896.000 personer (2004) og et areal på 150.023 km² har Mahajanga en befolkningstæthed på 12,6 indbyggere per kvadratkilometer.

Geografi 
Provinsen grænser til Antananarivo mod sydøst, Antsiranana mod nord, Toamasina mod øst og Toliara mod sydvest.

Mahajanga består af fire af landets i alt 22 regioner (faritra), som i oktober 2009 blev landets højeste subnationale niveau. Disse er igen inddelt i sammenlagt 21 distrikter (fivondronana):

Eksterne kilder og henvisninger 

Madagaskars provinser
César Martín

César Martín Villar (født 3. april 1977 i Oviedo, Spanien) er en tidligere spansk fodboldspiller, der spillede som midterforsvar. 

I hans 13 sæsoner, optrådte han i omkring 200 La Liga-kampe, hovedsageligt for klubberne Real Oviedo og Deportivo La Coruña, hvorefter han havde en kort periode på seks måneder i Premier League hos Bolton Wanderers. 

I internationale sammenhænge spillede han i fem år for det spanske landshold, hvor César Martín bl.a. repræsenterede Spaniens fodboldlandshold ved Europamesterskabet i fodbold 2004.

Klubkarriere 

Født i i Oviedo, César startede sin professionelle karriere i 1994 i Real Oviedo. I hans debut sæson hjalp han i 17 La Liga-kampe. 

Efter at have været vigtig i Oviedos 1998-1999-sæson (31 kampe, 4 mål), skiftede han til Deportivo La Coruña for €7,4 millioner. Han vandt en liga, en cup og to supercups. Efter at Deportivo La Coruña skiftede manager til Joaquín Caparrós, følte César sig udenfor, og han skiftede derfor igen til klubben Levante UD d. 18. juli 2006. Han imponerede slet ikke i sin tid hos Levante UD, hvor han kun fik tre kampe på banen. Hans absolutte lavpunkt var mod Atlético de Madrid, hvor de tabte 0-3 hjemme, og han fik et rødt kort. 31. januar 2007 blev hans kontrakt annulleret. 

César tog til Bolton Wanderers på en kort kontrakt indtil februar 2007. Hans debut kom mod Chelsea den 28. april. 

18. maj 2007 besluttede Boltons manager ikke at forlænge César Martín Villars kontrakt hos Bolton. Han skiftede til Hércules CF i den anden bedste spanske række.

International karriere 

For Spanien fik han sin debut 18. august 1999, i en 2-1 sejr over Polen. Kampen var en venskabskamp. I de næste to kampe scorede han to gange, begge gange i Europamesterskabet i fodbold 2000 Kvalifikation. 

César var med til Europamesterskabet i fodbold 2004, men fik ikke spilletid. Hans landsholdskarriere var ikke en glorværdig en af slagsen, mest fordi han lå i skyggen af Carles Puyol og Pablo Ibáñez

Internationale mål

Hæder 

Deportivo
 La Liga: 1999–2000
 Copa del Rey: 2001–02
 Spansk Supercup: 2000, 2002

Spanien U18
 U18 Europamesterskabet 1995: 1995

Referencer

Eksterne henvisninger 

	

Fodboldspillere fra Spanien
Deltagere ved det europæiske mesterskab i fodbold 2004
Fodboldspillere fra Deportivo La Coruña
Fodboldspillere fra Levante UD
Fodboldspillere fra Bolton Wanderers F.C.
Fodboldspillere fra Hércules CF
Fodboldspillere fra CD Castellón
Fodboldspillere fra Real Oviedo
Personer fra Oviedo
Utrop

Utrop () er en norsk, multikulturel avis, der udkommer hver anden uge.

Den blev etableret i 2001 som den første netavis for minoriteter i Norge. Avisen blev udgivet i en papirversion fra juni 2004. Redaktørchefen er Majoran Vivekananthan.

Referencer

Eksterne henvisninger 
 Official website

Etableret i 2001
Aviser fra Norge
Hákonarmál

Hákonarmál er et skjaldekvad som skjalden Eyvind Skaldaspillir digtede. Det omhandler den norske konge Håkon den Godes fald ved slaget på Fitjar, og hans modtagelse i Valhal. Kvadet minder om Eiríksmál, og forsøger at fremstille den kristne Håkon som de Nordiske guders ven. Kvadet er bevaret i sin helhed.

Dette er de tre sidste vers (dansk oversættelse ved Finnur Jónsson).

Den sidste strofe er tydelig beslægtet med et lignende vers fra Hávamál. Det traditionelle forklaring er at Hákonarmál lånte linjerne fra kvadet, men det er også muligt at forholdet er modsat, eller at begge kvadene har støttet sig til en tredje kilde.

Eksterne lenker 
Hákonarmál Projektet "Norrøne Tekster og Kvad"
To udgaver af kvadet 

Folkeminde fra Norden
BioCity Esbjerg

BioCity Esbjerg er en tidligere biograf i Esbjerg. Biografen skiftede for år tilbage navn til Nordisk Film Biografer Esbjerg, da Nordisk Film valgte at ensarte navnestrukturen på deres biografer. 

Biografen var tidligere beliggende på Gl. Vardevej i Esbjerg, hvor den udgjorde Syddanmarks og Vestjyllands største biograf. Alle sale i biografen vardigitaliseret og havde installeret 4K og 2K projektorer og havde opgraderet lyd i sal 1 med Dolby Surround 7.1. Den var Syddanmarks og Vestjyllands største biograf.

Biografen lukkede i foråret 2019 og har nu til huse i Broen Esbjerg under navnet Nordisk Film Biografer Esbjerg Broen.

Nordisk Film Biograferne
Bygninger, konstruktioner og anlæg i Esbjerg
Kultur i Esbjerg
Peach

Peach har flere betydninger:

 Peach (luftfartsselskab) – luftselskab fra Japan
 Peach (metalgruppe) – metalgruppe fra England
 Peach (popgruppe) – popgruppe fra England
 Prinsesse Peach – figuren man skal redde i Super Mario-spillene
 frugten ferskens navn på engelsk
Jake Abel

Jacob Allen "Jake" Abel (født 18. november 1987) er amerikansk model og skuespiller. Han er mest kendt for sin rolle i filmen, Percy Jackson & lyntyven som forræderen Luke og som Adam Milligan og Ærkeenglen Mikael i Supernatural, men har også spillet med i store hit-serier og -film som The Host og I Am Number Four.

Udvalgt filmografi

Kilder

Eksterne henvisninger 

 

Skuespillere fra Ohio
Modeller fra USA
Japan (flertydig)

Japan er et land i Asien.

Japan har også flere andre betydninger:
 Japan (Missouri) - et kommunefrit område i Franklin County, Missouri, USA
 Japan (band) - et engelsk rockband
 Japan (film) - en amerikansk film, instrueret af Fabien Pruvot
 JPN (album) - det tredje album af Perfume
Arvidsjaur

Arvidsjaur er et byområde i Lappland og hovedby i Arvidsjaurs kommune i Norrbottens län i det nordligste Sverige. Arvidsjaur ligger cirka 110 kilometer syd for polarcirklen og havde 4.635 indbyggere i 2010.

Arvidsjaur er blevet til et stort centrum for Europas bilindustri, der i vinterhalvåret udfører biltest i vintermiljø. Der drives også turistvirksomhed med alpin skisport ved bl.a. Vittjåkk skianlæg og vandringer og sportsfiskeri i vildmarken om hhv. vinteren og sommeren.

Byen ligger ved europavej E45, også kaldet Inlandsvägen, og riksväg 95, også kaldet Silvervägen; førstnævnte går mod Jokkmokk i nord og Vilhelmina i syd, og sidstnævnte går mod Skellefteå i øst og Arjeplog i vest.

Lufthavnen Arvidsjaur Airport ligger få kilometer udenfor byen, hvorfra daglige ture afgår til Stockholm. Om vinteren beflyves lufthavnen af charterfly fra Tyskland med forsyninger til den omfattende biltestvirksomhed i området.

Jernbanelinjen Inlandsbanan går gennem Arvidsjaur, der også er endestation for tværbanen til Jörn.

Eksterne henvisninger 

Arvidsjaurs kommuns hjemmeside
Robin Douglas-Home

Cecil Robin Douglas-Home (8. maj 1932 – 15. oktober 1968) var en britisk jazz-pianist og forfatter, der stammede fra den skotske adel.

Forfatter 
I 1962 udgav Robin Douglas-Home en autoriseret biografi om Frank Sinatra. I 1964 vandt han Authors' Club First Novel Award for sin debutroman Hot for Certainties. Senere udgav han tre andre romaner. Han skrev også en række artikler til magasiner og ugeblade.

Ægteskab 
Robin Douglas-Home blev gift med Sandra Clare Paul (født 1940). De fik sønnen Alexander Sholto Douglas-Home i 1962. 

Sandra Paul var fotomodel, og hun er forfatter. Hun har giftet sig fire gange. Hendes seneste ægteskab er med den tidligere konservative partileder Michael Howard (født 1941).

Familie 
Robin Douglas-Home var den ældste søn af den ærede Henry Montagu Douglas-Home (1907-1980) og Lady (Alexandra) Margaret Elizabeth Spencer (1906–1996). 

Faderen Henry Douglas-Home var søn af Charles Douglas-Home, 13. jarl af Home (1873–1951) og bror til sir Alec Douglas-Home (1903–1995), der var britisk premierminister i 1963–1964. Han var også udenrigsminister i flere omgange. Alec Douglas-Home var medlem af Underhuset i 1931-1951 og igen 1963-1974. Han var medlem af Overhuset i to omgange, først som den 14. jarl af Home (1951-1963) og senere som Baron Home of the Hirsel (1974–1995). 

Moderen lady Margaret Spencer var datter af Charles Spencer, 6. jarl af Spencer (1857–1922). Charles Spencer blev oldefar til Diana Spencer, prinsesse af Wales (1961–1997). 

Robin Douglas-Home var storebror til Charles Cospatrick Douglas-Home (1937–1985), der var chefredaktør for The Times i 1982-1985.

Romancer 
Som ung var Robin Douglas-Home kortvarigt forlovet med dengang 22-årige prinsesse Margaretha af Sverige (født 1934). Hun er den ældste søster til kong Carl 16. Gustav af Sverige (født 1946). Prinsesse Margarethas mor prinsesse Sibylla af Sverige (1908–1972) modsatte sig forbindelsen, og romancen ebbede efterhånden ud .  

I 1967 havde Robin Douglas-Home en månedlang romance med Prinsesse Margaret, grevinde af Snowdon (1930-2002)  , søster til dronning Elizabeth 2. af Storbritannien (født 1926).

Sidste tid 
Robin Douglas-Home led af klinisk depression. Han begik selvmord , som 36-årig.

Fodnoter 

Jazzpianister
Jazzmusikere fra Storbritannien
Forfattere fra Skotland
Adel fra Skotland
Briter i 1900-tallet
Bobby Brown

Robert Barisford Brown (født 5. februar 1969) er en amerikansk R&B singer-songwriter, lejlighedsvis rapper og danser.

Mellem 1992 og 2007 var han gift med Whitney Houston i et ofte stormomsust forhold.

Eksterne henvisninger 

Singer-songwritere fra USA
Rhythm and blues
Personer fra Boston
SK Telecom

SK Telecom Co., Ltd. (Hangul: SK텔레콤 or 에스케이텔레콤) (, ) er en sydkoreansk operatør af trådløs telekommunikation. Selskabet kontrolleres af konglomeratet SK Group.

SK Telecom var i 2008 Sydkoreas største udbyder af mobiltelefoni med en markedsandel på 50,5 %. Siden etableringen 29. marts 1984 har virksomheden udviklet sig fra første generations mobiltelefoni til anden generations CDMA, og til verdens første udbyder af tredje generations IMT-2000-mobiltelefoni. SK Telecom blev også den første udbyder med kommerciel drift af HSDPA i maj 2006.

25. juni 2013 lancerede SK Telecom verdens første LTE Advanced-netværk, med datahastigheder på op til 150 Mbps. Dermed blev det verdens første mobilselskab, der kunne tilbyde reel 4G. Endvidere bekendtgjorde SK Telecom, at de forventer datahastigheder på op til 500 Mbps i 2015.

Virksomhedens nuværende services inkluderer NATE, en kablet og trådløs integreret multi-Internet service, June, en multimedie-service, MONETA, en finansiel service, Telematisk service såsom NATE Drive og en Digital Home service. I 2004 lancerede SK Telecom Hanbyul, verdens første DMB satellit. Udbyderen leverer satellit DMB til kunderne i datterselskabet TU Media Corp.
SK Telecom udbyder også en række internetservices, flere af dem gennem datterselskabet SK Communications. Cyworld er en af de mest populære blog-tjenester i Sydkorea og NateOn er et af de mest populære instant messenger-programmer.

Historie 
SK Telecom blev etableret 29. marts 1984 under navnet Korea Mobile Telecommunications Services Corp., men skiftede i maj 1988 navn til Hankuk Idong Tongshin Corp.. Det var et 100 % ejet datterselskab til det statslige telemonopol, Korea Telecom. I juni 1994 blev SK Group (tidligere Sunkyong Group) Hankuk Idong Tongshins største aktionær. Hankuk Idong Tongshin blev officielt en del af SK Group i januar 1997 og skiftede navn til SK Telecom i marts samme år.
I oktober 2000 blev SK Telecom den anden operatør i verden efter NTT DoCoMo, der lancerede en kommerciel 3G-service ved brug af W-CDMA-teknologi. I januar 2002 blev dette efterfulgt af verdens første CDMA2000 1xEV-DO-netværk, med klart højere datahastigheder.

Kilder

Eksterne henvisninger 
 SK Telecom website (Korean / English)
 SK Telecom T world website

Virksomheder i Seoul
Telekommunikationsvirksomheder fra Sydkorea
Etableret i 1984
Heinrich Haeser

Heinrich Haeser (15. oktober 1811 i Rom - 13. september 1885 i Breslau) var en tysk medicinhistoriker, søn af August Ferdinand Häser. 

Fra 1830 studerede Haeser medicin i Jena og blev Dr. med. med en afhandling De influentia epidemica, 1836 privatdocent, 1839 ekstraordinær professor i medicin, 1846 ordentlig professor. Han flyttede 1849 til Leipzig og samme år til Greifswald, hvor han blev til 1862, da han forsattes til Breslau. 

De historiske studier, han havde begyndt med sin disputats, fortsatte han i Historisch-pathologische Untersuchungen als Beiträge zur Geschichte der Volkskrankheiten (1839—41) og i Bibliotheca epidemiographica (1843, 1862). Hans livsværk blev dog Lehrbuch der Geschichte der Medizin und der Volkskrankheiten (1845), et arbejde, bygget op på meget betydelige førstehåndsstudier (nybearbejdning I 1875, II 1881, III 1882). 

Han skrev også Scriptores de sudore anglico superstites (1847), og under Greifswaldopholdet udsendte han nyudgaver af tidligere værker, samt Geschichte christlicher Krankenpflege und Pflegerschaften. I Pitha-Billroths Handbuch udarbejdede han Übersicht über die Geschichte der Chirurgie und des chirurgischen Standes, og med Middeldorpf udgav han Buch der Bündth-Ertzney von Heinrich von Pfolspeundt 1460 (1868). Han stiftede også et par tidsskrifter og skrev enkelte kliniske arbejder.

Kilder 

  

Medicinhistorikere
Læger fra Tyskland
Historikere fra Tyskland
Ansatte ved Jena Universitet
Ansatte ved Leipzigs Universitet
Ansatte ved Greifswalds Universitet
Faglitterære forfattere fra Tyskland
Tyskere i 1800-tallet
Personer fra Rom
Dennis Mogensen

Dennis Mogensen (født 13. januar 1982) er en dansk fodbolddommer fra Silkeborg, der siden 2013/2014-sæsonen har dømt i den danske Superliga. Han tog sin dommereksamen i 1997, og i 2008 rykkede han i 2. division. Her dømte han blot et halvt år inden han rykkede videre i 1. division. Han rykkede i Superligaen samtidig med kollegaen Peter Kjærsgaard-Andersen..

Han debuterede i Superligaen den 27. juli 2013 i kampen mellem FC Vestsjælland og AGF. En kamp der endte med en 2-0-sejr til AGF.

Referencer 

Fodbolddommere fra Danmark
Peter Kjærsgaard-Andersen

Peter Kjærsgaard-Andersen (født 30. april 1984) er en dansk fodbolddommer, der siden 2013/2014-sæsonen har dømt i den danske Superliga. Han tog sin dommereksamen i 1999, og i 2008 rykkede han i 2. division. Her dømte han indtil foråret 2010 inden han rykkede videre i 1. division. Han rykkede i Superligaen samtidig med kollegaen Dennis Mogensen.

Peter Kjærsgaard-Andersen er søn af Per Kjærsgaard-Andersen, der er medlem af Dansk Boldspils-Unions elitedommerudvalg, men faderen Per deltog ikke i beslutningen om sønnens oprykning til Superligaen pga. inhabilitet.

Han debuterede i Superligaen den 4. august 2013 i kampen mellem OB og Viborg FF. En kamp der endte med en 4-2-sejr til OB.

Referencer 

Fodbolddommere fra Danmark
Roland

Roland har flere betydninger:

 Grev Roland – markgreve af Bretagne i 700-tallets og kendt som helten i Rolandskvadet
 Rolandstatuen – en statue på markedspladsen foran rådhuset i Bremen med Grev Roland

 personer med fornavn Roland
 Roland Barthes – en fransk litteraturkritiker, litteratur- og socialteoretiker
 Roland Emmerich – en tysk filminstruktør
 Roland Freisler – en fremtrædende og berygtet nazi-dommer
 Roland Koch – tysk politikere og delstatsministerpræsident
 Roland Olsen – dansk atlet
 Roland Ratzenberger – Formel 1-kører fra Østrig
 Roland Schütt – en svensk forfatter

 steder
 Roland, Iowa, USA
 Roland, Manitoba, Canada
 Roland, Oklahoma, USA

 andet
 Roland (virksomhed) – japansk virksomhed som producerer musikinstrumenter
 Roland (cykelhold) – et cykelhold
City

City har flere betydninger:

 på engelsk en større by
 i Storbritannien en by med official status som sådan, typisk en by med domkirke
 i USA en by med eget styre
 City (midtby) - i flere sprogområder er city centrum af en større by

 Steder
 City of London – den historisk kerne og det finansielle distrikt i London, normalt kaldt "The City", nogen gange skrevet på kort som "City"

 Andet
 City 2 – indkøbscenter i Høje-Taastrup
 City Airline – var et regionalt flyselskab fra Sverige
 Manchester City F.C. - en engelsk fodboldklub

Se også 
 Bymidte
 Inner city
 Inner City - musikgruppe
Albrecht Theodor Middeldorpf

Albrecht Theodor Middeldorpf (født 3. juli 1824 i Breslau, død 29. juli 1868 sammesteds) var en tysk kirurg.

Middeldorpf blev Dr. med. 1846 (De glandulis Brunnianis), ekstraordinær professor i kirurgi og oftalmologi i sin fødeby 1854 og samtidig overlæge ved Allerheiligen Hospital. Han deltog i krigen 1864 og var læge ved Johanniterhospitalet i Slesvig; 1866 var han generallæge og inspicerende kirurg ved lazaretterne i Bøhmen.

Middeldorpfs fortjeneste er, at han videre udviklede den af finnen Gustaf Samuel Crusell opfundne galvanokaustik og 1854 foretog den første galvanokaustiske operation på mennesker. Middeldorpf skrev Die Galvanokaustik, ein Beitrag zur operativen Medicin (1854), der 1856 belønnedes med Prix Monthyon; desuden Abrégé de la galvanocaustie (1867) og Beiträge zur Lehre von den Knochenbrüchen (1853).

Kilder 
 

Kirurger fra Tyskland
Faglitterære forfattere fra Tyskland
Tyskere i 1800-tallet
Personer fra Breslau
Salmonsens
Crusell

Crusell er et efternavn, der henviser til blandt andre:

 Bernhard Henrik Crusell
 Gustaf Samuel Crusell

Efternavne
Bernhard Crusell

Bernhard Henrik Crusell (født 15. oktober 1775 i Nystad, Finland, død 28. juli 1838 i Stockholm) var en svensk musiker.

Allerede som dreng fik han plads som klarinettist i et finsk regiment, som han 1790 fulgte til Stockholm, hvor han, kun 18 år gammel, blev ansat som klarinettist i Hofkapellet. Ved rejser til Paris uddannede han sig yderligere og blev 1818 musikdirektør ved livgrenaderregimenterne. Crusell var en betydelig klarinetvirtuos og har gjort sig bemærket også som komponist for dette instrument.

Flere sange, komponerede især til Tegnérske tekster (Frithiofs saga), fik ved deres naturlige, letflydende melodier en del udbredelse. Almindelig kendte er hans melodier til Længe var Nordens herlige Stamme, Hell dig, du höga nord, Kung Karl den unga hjelte og Afsted, afsted til Arbejd vil vi gaa. Også en operette (Lilla slafvinnan 1824) har man fra hans hånd.

Kilder

Eksterne henvisninger 
 

Klarinettister
Musikere fra Sverige
Komponister fra Sverige
Svenskere i 1700-tallet
Svenskere i 1800-tallet
Kongelige kapelmusici fra Sverige
Franz von Pitha

Franz von Pitha (eller František Piťha, født 8. februar 1810 i Rakom ved Klatovy i Bøhmen, død 29. december 1875 i Wien) var en østrigsk kirurg.

Pitha blev 1843 professor i kirurgi i Prag og 1857 i Wien. Han opsatte 1844 Prager Vierteljahrsschrift für praktische Heilkunde og redigerede sammen med Theodor Billroth samlingsværket Handbuch der allgemeinen und speciellen Chirurgie (1865 ff.).

Literatur 
 
 Pagel-1901: Biographisches Lexikon hervorragender Ärzte

Kilder

Eksterne henvisninger 

Kirurger
Læger fra Østrig
Ansatte ved Prags Universitet
Ansatte ved Wiens Universitet
Faglitterære forfattere fra Østrig
Østrigere i 1800-tallet
Ugglan
Professorer fra Østrig